ராமநாதபுரம் மாவட்ட ஆட்சியராக பணியாற்றி வந்த நடராஜன் மதுரை மாவட்ட ஆட்சியராகவும், மதுரையில் ஆட்சியராக பணியாற்றிய வீரராகவராவ் ராமநாதபுரம் ஆட்சியராகவும் பணியிட மாற்றம் செய்து தமிழக அரசு உத்தரவு பிறப்பித்தது. இதைத் தொடர்ந்து புதிய ஆட்சியராக நியமிக்கப்பட்ட வீரராகவராவ் நேற்று மாலை பொறுப்பேற்றுக் கொண்டார். ஆந்திர மாநிலத்தில் குண்டூர் மாவட்டத்தைச் சேர்ந்த இவர் கடந்த 2007-ம் ஆண்டு ஐ.ஏ.எஸ். தேர்வில் தேர்ச்சி பெற்று இந்திய ஆட்சிப்பணியில் சேர்ந்தார்.